Naqab

Naqab (, , diinggeriskan kepada Negev) ialah sebuah kawasan padang pasir dan separa gurun di bahagian selatan entiti Israel bahagian barat Timur Tengah. Gurun ini merupakan muka bumi tertua ditemukan bertarikh 1.8 juta tahun dahulu.

Gurun ini dimasukkan dalam kawasan Palestin Mandat pada 10 Julai 1922 diizinkan oleh wakil British St John. Philby "atas nama Trans-Jordan".  Walaupun begitu, rantau ini kekal dalam pemilikan eksklusif orang Arab Palestin sehingga 1946 di mana Rancangan Morrison–Grady yang hendak memperuntukkan kawasan itu kepada negara Arab lalu Agensi Yahudi segera melaksanakan penempatan orang diaspora Yahudi di sana; kesannya dalam tempoh setahun membawa kepada Rancangan Pembahagian Palestin diaturkan Pertubuhan Bangsa-Bangsa Bersatu memperuntukkan kawasan Naqab kepada pihak Israel.

Kawasan gurun ini turut menempatkan suatu masyarakat Badwi sebanyak 25% kependudukan setempat (sebanyak 160,000 orang) manakala selebihnya dari kaum Yahudi sebanyak 470,000 orang atau 75%. Kota Beersheba merupakan petempatan terbesar di rantau ini serta selaku ibu kota pemerintahan utama.

Penamaan 
Nama Naqab meminjam dari bahasa Arab bermaksud "jalan sempit gunung" () atau "laluan [gunung]" dari akar  bermaksud "merentas, menembus, melalui". Negev pula meminjam dari bahasa Ibrani yang bermaksud "kering" atau "selatan"; maksud kedua ini digunakan dalam terjemahan Kitab Perjanjian Lama.

Geografi

Muka bumi
Gurun ini dipenuhi gunung-ganang berbatu perang bertaburan antara wadi dan kawah dalam. Kawasan gurun ini terbahagi kepada lima kawasan ekologi tersendiri iaitu kawasan utara yang menghampiri iklim Mediterranean bertanah subur dan cukup hujan, kawasan barat, kawasan tengah, kawasan penara tinggi dan lembah Arabah.

Suhu dan iklim
Wilayah Negev beriklim kering terletak di sebelah timur gurun Sahara dan jauh selatan dari pesisiran timur Laut Tengah  Palestin/Israel berkedudukan dalam garis selari utara ke-31: kota Eilat hanya mendapat curahan hujan setinggi rata-rata 31 mm setahun sambil kosong dari bulan Jun sampai Oktober. Bandar-bandar di kawasan utara gurun seperti Beersheba separa gurun.

Nota

Rujukan

Pautan luar 
 Israel's Negev Information Site
 Photos of Negev

Gurun